**Ozren Soldatović** je lik iz serije Srećni ljudi i Bela lađa.

Biografija
----------

Ozren Soldatović je rođen oko 1945. godine u Čačku (ili Smederevu). Sa oko 18 godina, majka ga je izbacila iz kuće kao suviše problematičnog. Sa sličnim prijateljima ubrzo odlazi u Italiju, gde postaje značajna figura u svetu mafije.

### Srećni ljudi

*Glavni članak: Srećni ljudi*
Ozren Soldatović kupuje vilu u Beogradu, u koju se ubrzo useljava, zajedno sa ženom, sa kojom se u međuvremenu posvađao, jer ona opravdano sumnja kako je on vara, i kako planira da je ubije. Soldatovića okružuje obezbeđenje opasnije od same policije; njihov šef nosi nadimak Roki, i u stanju je da ubije iz čistog hira (ako mu se naredi, to je pokazao kad je hladnokrvno pokušao da podmetne bombu Malini Vojvodić). Ubrzo, Soldatović dovodi u svoju vilu i samu majku, koja ga je izbacila iz kuće kad je bio mlad. Iako ponuđena izuzetnim komforom, stara žena ostaje pri svom stavu da je njen sin "običan mangup, koji je ojadio narod...".

Inicijalni razlog Soldatovićevog dolaska u Beograd, bio je činjenica da mu je jedna lokalna zvezda estrade Keti pobegla u jugoslovensku prestonicu bez njegovog znanja. Kad reketaši bace kašikaru na klub, Soldatović ga kupuje i pokreće sopstveni. Ubrzo kupuje i kockarnicu. Kroz nekoliko meseci, Soldatović drži pola Beograda- prodavnice automobila, butike, tržne centre,... Međutim, ubrzo dobija strah od konkurencije, pa pokušava da ubije Malinu Vojvodić, pevačicu koja se vraća iz Italije i redom kupuje više lokala, koje je on planirao za sebe. Počinje da sumnja da iza nje stoji konkurentska mafijaška grupa, koja je u nekoliko navrata pokušala da ga ubije, šaljući mu bombe. Soldatović je bio generalni sponzor Izbor za Mis Jugoslavije 1995. godine pokušao je da "izgura" Keti, koja se prijavila. Ispostavlja se da se mafijaša nije rešio, jer i dalje dobija telefonske pretnje.

### Posle serije Srećni ljudi

Iako se na kraju serije činilo da je logično da u narednom periodu Soldatović pogine u nekom od kriminalnih obračuna, to se ne događa. Izvesno, smanjuje se broj ljudi u njegovom okruženju. Njegova majka verovatno umire, a on se sa 60 godina napokon razvodi od žene. U međuvremenu, dobija novog mladog pomoćnika, Alamunju, koji umesto ostarelog mafijaša obavlja "prljave" poslove.

### Bela lađa

*Glavni članak: Bela lađa*
Soldatović je znatno ostario, a njegovom lošem izgledu doprinosi i nezdrav život. Ipak, primećuje se da se sa moralnog aspekta značajno popravio, i, iako je još u vezi sa mafijom, podsvesno se sprema i za neka bolja dela spram društva, mada i dalje ima maniju gonjenja. Njegova izvršna snaga je mafijaš, zvani Alamunja, koga je Ozren pronašao kao uličnog kriminalca i pokušao od njega da napravi krupnu figuru, u čemu je, obzirom na Alamunjino ponašanje u seriji, samo delimično uspeo.
Ozrenu Soldatoviću Srećko Šojić, lider Stranke Zdravog Razuma duguje ogroman novac, koji je utrošen u kampanji za parlamentarne izbore.

Na kraju serije Soldatović je među onima koji sastavljaju vladu...

Vidi još
--------

* Srećko Šojić

Vanjske veze
------------

* lik Ozren Soldatović Arhivirano 2011-05-25 na Wayback Machine-u na IMDb

| * p
* r
* u
*Bela lađa* |
| --- |
| Glavni likovi | 
* Srećko Šojić (Milan Gutović)
* Baćko Bojić (Branimir Brstina)
* Dimitrije Pantić (Petar Kralj)
* Janaćko Janjić (Milan Vasić)
* Persida Pantić (Ljiljana Dragutinović)
* Miroslava Mirković (Mina Lazarević)
* Blagoje Pantić (Nenad Jezdić)
* Marinko Pantić (Milenko Zablaćanski)
* Slađana Savić (Dubravka Mijatović)
* Lazar Hadžizdravković (Predrag Ejdus)
* Tihomir Stojković (Predrag Smiljković)

 |
| Ostali likovi | 
* Ozren Soldatović (Dušan Golumbovski)
* Rozalija Mihajlović (Mira Banjac)
* Severin Kukić (Dragomir Čumić)
* Ljubomir Starčević (Božidar Stošić)

 |
| Produkcija | 
* Siniša Pavić
* Mihailo Vukobratović
* Ivan Stefanović
* Vojislav Vojkan Borisavljević

 |
| Epizode | 
* Sezona 1
* Sezona 2
* Sezona 3
* Sezona 4
* Sezona 5
* Sezona 6

 |
| Povezano | 
* *Tesna koža*
* *Srećni ljudi*
* *Porodično blago*

 |
| Category **Kategorija** |